Diari Oficial de la Generalitat Valenciana


Sumari del DOGV 8834, del 15-06-2020 (2020/4409)

RESOLUCIÓ d'11 de juny de 2020, del director gerent del Consorci Hospitalari Provincial de Castelló, de correcció d'errades de la Resolució 21 de maig de 2020, de l'anunci de publicació de la Resolució 13 de març de 2020, de la presidenta del Consell de Govern del Consorci, de modificació de plantilla per laboralització de places bàsiques.
-----------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   8834

Data del DOGV
:   15-06-2020

Secció del DOGV
:   II. AUTORITATS I PERSONAL - C) ALTRES ASSUMPTES

Número del document
:   2020/4409


Data del document
:   11-06-2020

Organisme emissor
:   Consorci Hospitalari Provincial de Castelló

Tipus de document
:   Resolució

Correcció d'errades

 Descriptors 

:   * personal
    * concurs administratiu

RESOLUCIÓ d'11 de juny de 2020, del director gerent del Consorci Hospitalari Provincial de Castelló, de correcció d'errades de la Resolució 21 de maig de 2020, de l'anunci de publicació de la Resolució 13 de març de 2020, de la presidenta del Consell de Govern del Consorci, de modificació de plantilla per laboralització de places bàsiques. [2020/4409]  
El Diari Oficial de la Generalitat Valenciana número 8820, de 26 de maig de 2020, conté la publicació de la Resolució de 21 de maig de 2020, del director gerent del Consorci Hospitalari Provincial de Castelló, de modificació de plantilla i relació de llocs de treball (RPT)  
  
El text de la resolució conté la referència a la resolució de la presidenta del Consell de Govern del Consorci que, en habilitació atorgada pel Consell de Govern reunit en la sessió ordinària de data 30 de gener de 2018, resol la modificació de la plantilla i relació de llocs de treball de base, funcionarials, que passen a adoptar naturalesa laboral.  
  
El text publicat, per error, ha omés en l'encapçalament de la Resolució de 21 de maig publicada, que, dictada pel director gerent del Consorci, en exercici de les facultats establides pels estatuts del Consorci, article 23.c, té atribuïda la competència «...per a executar i fer complir els acords del Consell de Govern i les disposicions de la Presidència», i així queda especificat en el text final de la resolució, sent, com és, que la Resolució de 21 de maig de 2020 ho és d'anunci de la publicació de la modificació de plantilla i relació de llocs de treball del Consorci, de conformitat amb la Resolució número 166, de data 13 de març de 2020, de la presidenta del Consell de Govern, que és qui en exercici de l'habilitació atorgada pel Consell de Govern, acorda la laboralització de places vacants bàsiques de funcionari, el canvi de naturalesa jurídica de les quals es produeix automàticament per així haver-ho acordat el Consell de Govern en data 30 de gener de 2018.  
  
En exercici de la competència atribuïda per l'article 109.2 de la Llei 39/2015, d'1 d'octubre, del procediment administratiu comú de les administracions públiques, es procedeix a esmenar l'error per omissió en la publicació, de part del text que forma part de la resolució, i es publica aquesta íntegrament.  
«Resolució 314, de 21 de maig de 2020. Anunci publicació de la modificació de la plantilla i relació de llocs de treball (RPT) del Consorci Hospitalari Provincial de Castelló, de conformitat amb la Resolució número 166, de data 13 de març de 2020, de la presidenta del Consell de Govern del Consorci Hospitalari Provincial de Castelló per la qual s'acorda la laboralització de places vacants de personal funcionari.  
  
La presidenta del Consell de Govern en exercici de l'habilitació atorgada pel Consell de Govern del Consorci Hospitalari Provincial de Castelló reunit en sessió ordinària de data 30 de gener de 2018, ha resolt la modificació de la plantilla i relació de llocs de treball, modificant la naturalesa jurídica de places i llocs de treball de base, funcionarial, que passen a adoptar naturalesa laboral.  
Considerant que la vigent plantilla i RPT del Consorci Hospitalari Provincial de Castelló va ser publicada en el DOGV número 8023, de 20 d'abril de 2017, amb les correccions contingudes en el DOGV número 8034, de 8 de maig de 2017, així com les modificacions contingudes en el DOGV número 8159, de data 30 d'octubre de 2017, que recull la modificació mitjançant amortització/creació d'11 places de personal laboral, DOGV número 8353, de data 9 d'agost de 2018, que recull la modificació mitjançant amortització/creació de 14 places de personal laboral, DOGV número 836, de data 13 d'agost de 2018, que recull la modificació mitjançant creació de 2 places de personal laboral, el DOGV número 8491, de data 21 de febrer de 2019 que recull la creació de 109 places de personal laboral, així com el DOGV número 8521, de data 30 d'abril de 2019, que publica la modificació de 9 places de naturalesa funcionarial a laboral i el DOGV número 8617, de 21 d'agost de 2019, que publica la laboralització de 5 places de naturalesa funcionarial. Així mateix, en el DOGV número 8707, de 30 de desembre de 2019, es publica correcció d'errors en relació al lloc 252 de la plantilla de personal funcionari. Es completa la modificació de la plantilla vigent amb la laboralització de 5 places més de personal funcionari, publicat en DOGV número 8727, de data 28 de gener de 2020.  
  
El DOGV número 8604, d'1 d'agost de 2019 (correcció d'errors DOGV 8604, 07.08.2019) publica l'acord de 3 de juliol de 2017 d'homologació dels llocs del Consorci, a l'estructura de llocs de la Conselleria de Sanitat USP a l'efecte del límit legal del règim retributiu d'aquests llocs i el seu referent a les taules retributives de IISS de la Conselleria de Sanitat USP en el que resulta procedent quan el global salarial és superior, a l'efecte de la nova classificació retributiva dels llocs de treball del Consorci.  
De conformitat amb les causes taxades de modificació de la naturalesa jurídica per resolució de la presidenta, l'efectivitat d'aquesta s'entén supeditada al fet causant.  
El director gerent del Consorci, en ús de les facultats atribuïdes per l'article 23.c dels estatuts del Consorci, disposa:  
Fer públic en el Diari Oficial de la Generalitat Valenciana, la modificació de la plantilla i RPT acordada, que s'incorpora com a annex a aquesta resolució.  
  
Castelló de la Plana, 21 de maig de 2020.- El director gerent: Joaquín Sanchís García.  
  
  
Modificació de la plantilla de personal i relació de llocs de treball del Consorci Hospitalari Provincial de Castelló  
  
Primer  
Modificar la plantilla i RPT de personal funcionari i laboral del Consorci, amortitzant places i llocs en la plantilla de funcionaris, i creant les mateixes places/llocs en les corresponents categories en plantilla i relació de llocs de treball de personal laboral.  
1.1. Modificar la plantilla corresponent al personal funcionari del Consorci Hospitalari Provincial de Castelló, amb l'amortització de les següents places:  
  
1 Auxiliar infermeria/tècnic cures auxiliars d'infermeria O. Hosp/SS.CC.  
Subgrup C2  
Escala administració especial  
Subescala tècnica  
Classe auxiliar  
1 Facultatiu especialista (Anestèsia i Reanimació)  
Subgrup A1  
Escala administració especial  
1 Treballador/a social  
Subgrup A2  
Escala administració especial  
1 Facultatiu especialista (Cirurgia General i de l'Aparell Digestiu)  
Subgrup A1  
Escala administració especial  
  
1.2. Modificar la relació de llocs de treball del personal funcionari del Consorci Hospitalari Provincial de Castelló, amb l'amortització dels següents llocs de treball:  
1.3. Modificar la plantilla corresponent al personal laboral del Consorci Hospitalari Provincial de Castelló, amb la creació de les següents places:  
  
1 Tècnic cures auxiliars d'infermeria O. Hosp/SS.CC.  
Subgrup C2  
Nivell de titulació: títol de Formació Professional de tècnic en Cures Auxiliars d'Infermeria o Formació Professional de primer grau en la seua branca sanitària o el seu equivalent per a l'acompliment de la categoria.  
1 Facultatiu especialista (A  
nestèsia i Reanimació)  
Subgrup A1  
Nivell de titulació: títol de grau, llicenciat o doctor en Farmàcia i el títol d'especialista en Anestesiologia i Reanimació.  
1 Treballador/a social  
Subgrup A2  
Nivell de titulació: diplomat/a en Treball Social o Assistent Social o títol oficial de grau que, d'acord amb els plans d'estudis vigent, habilite per a exercir les activitats de caràcter professional relacionades amb les funcions assignades a la categoria.  
  
1 Facultatiu especialista (Neurologia)  
Subgrup A1  
Nivell de titulació: títol de grau, llicenciat o doctor en Farmàcia i el títol d'especialista en Neurologia.  
  
1.4. Modificar la relació de llocs de treball del personal laboral del Consorci Hospitalari Provincial de Castelló, amb la creació dels següents llocs de treball:  
L'import de les retribucions s'haurà d'entendre actualitzat amb els increments autoritzats per la Llei de pressupostos de la Generalitat Valenciana per a l'exercici 2020.  
La classificació dels llocs 3565 i 3567 s'ajusta a les taules salarials d'institucions sanitàries de la Conselleria de Sanitat USP, de conformitat amb el que es disposa en la disposició addicional 29 de la Llei 10/2019, de 27 de desembre, de pressupostos generals de la Generalitat Valenciana per a l'exercici 2020.»  
  
Castelló de la Plana, 11 de juny de 2020.- El director gerent: Joaquín Sanchís García.